難得搵到間食放題既黃店 等我大大力懲罰佢啦 黎到先飲左碗蟲草花燉雞湯 非常足料同養生，夠火喉  order左冇幾耐 生蠔就上黎啦～～ 睇得出全部生蠔都係即開既 相當肥美 入口鮮甜，海水味唔會太咸 食完就會feel到陣清淡既金屬味 層次豐富  而海膽帶子都非常新鮮 帶子冇雪味 海膽夠香滑，完全唔腥  刺身方面好豐富 啲虾好大隻，三文魚腩特別甘香 仲有我最鐘意既八爪魚，油甘魚同鮑魚片  壽司每件細細粒 啱曬我呢啲鐘意樣樣試少少既人  炸物同其他熟食都唔錯 推介豬頸肉 口感爽脆得黎唔肥膩 冬陰公湯好夠香料，唔會勁重味精同死咸  整體環境舒適，空間算大，唔會好迫。